Loganiaceae
Loganiaceae je porodica cvjetnica u redu Gentianales, razred Magnoliopsida, divizija Tracheophyta. Imenovana je po tipskom rodu Logania. Porodica ima 18 rodova, pretežno po tropskim područjima. Mnoge su otrovne, ali i ljekovite biljke, kao, naprimjer, Spigelia marilandica iz Sjedinjenih Država, sa atraktivnom cvjetovima. Pri liječenju neprikladnim dozama ove biljke, može se javiti više zdravstvenih problema. To su obično ubrzani rad srca, vrtoglavice, konvulzije i moguća smrt. Po toksičnosti, najpoznatiji rod je Strychnos, od kojeg se dobija poznati otrov strihnin, za koji ne postoji odgovarajući protivotrov.